מאלידומה פטריס סומה

מאלידומה פטריס סומה (בצרפתית: Malidoma Patrice Somé; 30 בינואר 1956 – 9 בדצמבר 2021) היה סופר ומנחה סדנאות, בעיקר בתחום הרוחניות. נולד בקהילת דאגרה בדאנו, בורקינה פאסו, מערב אפריקה. גודל על ידי כמרים ישועים מגיל ארבע. למד השכלה גבוהה במערב, ורוב חייו הבוגרים היה בארצות הברית ובאירופה.

 ביוגרפיה 
בגיל ארבע הורחק סומה מקהילת דאגרה על ידי אביו, ונלקח לפנימייה ישועית שם קיבל חינוך מערבי על ידי הכמרים. לדברי סומה, הוא סבל 16 שנות התעללות פיזית ורגשית מצד הכוהנים, ועזב את בית הספר כשהיה בן עשרים ושב לכפר הולדתו. עם שובו התקשה להשתלב בדת השבטית המסורתית ובמנהגים של בני דגארה בשל היעדרותו הממושכת מתרבות הוריו, ובשל האינדוקטרינציה שעבר לנצרות ול"עולם האדם הלבן". זקנים מהכפר אמרו שהם מאמינים שרוח אבותיו של סומה נסוגה מגופו ושהוא כבר עבר טקס מעבר לגבריות בעולם הלבן. למרות זאת, הסכימו לתת לו לעבור טקס גבריות מאוחר עם קבוצה צעירה יותר של זכרים בשבט. כל הזכרים בקהילה עוברים את טקס הגבריות. סומה אמר שלאחר שגדל מחוץ לתרבות ואינו דובר את השפה, תהליך ה"באור" (baor) בן החודש, שלפי המסורת המקומית מאחד את הנשמה והגוף, היה מסוכן יותר עבורו מאשר עבור בני הנוער בני תרבות הדגרה שעוברים את הטקס.

סומה כתב שכל אדם נולד עם גורל וזוכה לשם שמשקף את הייעוד הזה. סומה אמר שפירוש שמו, Malidoma, הוא "ידיד האויב / הזר"."Biography of Malidoma Patrice Some, Author of Of Water and the Spirit ", in Religious Traditions of Africa and the African Diaspora, by the members of Honors AFAM 220 (Spring 1997/ Spring 1999/ Spring 2001). סומה כתב שהוא מאמין שייעודו להגיע לקהל המערבי ולקדם הבנה בין תרבויות מערביות ואפריקניות.

סומה חי בארצות הברית כעשר שנים והשלים דוקטורט באוניברסיטת ברנדייס, הוא חזר לבורקינה פאסו לנישואים מאורגנים מראש (בשידוך) עם סובונפו סומה (Sobonfu Somé), משבט הדגרה. מאוחר יותר התגרשו. גרושתו מתה בשנת 2017.Past Events – Grief Ritual with Sobonfu Somé Red Balloon Project

 השכלה 
סומה החזיק בשלושה תארים שניים ושני דוקטורטים מאוניברסיטת סורבון וברנדייס.

לפני מותו, סומה הנחה ריטריטים של חניכה וגילוי עתידות של דת הקנדומבלה וסדנאות של דתות אחרות בארצות הברית ובאירופה, והקים קהילה בחוף המזרחי של ארצות הברית.Ancestral Wisdom Bridge Foundation: Somé's "Indigenous African Spirit Technologies" group, with schedule and fees for his events.

 לקריאה נוספת 
 Ritual: Power, Healing and Community, Swan and Raven (1993). 
 Of Water and the Spirit: Ritual, Magic and Initiation in the Life of an African Shaman, Tarcher/Putnam (1994). 
 The Healing Wisdom of Africa, Tarcher/Putman (1999). 


 קישורים חיצוניים 


 Ancestral Wisdom Bridge Foundation קבוצת "Indigenous African Spirit Technologies" של Somé
 ביוגרפיה של סומה, מחבר "על המים והרוח", במסורות הדתיות של אפריקה והתפוצות האפריקאית
 איך להיות גבר: ראיון וידאו עם סומה מאת elephant journal

 הערות שוליים 

קטגוריה:סגל אוניברסיטת מישיגן
קטגוריה:בוגרי אוניברסיטת ברנדייס
קטגוריה:בוגרי אוניברסיטת פריז
קטגוריה:ילידי 1956
קטגוריה:נפטרים ב-2021